Diari Oficial de la Generalitat Valenciana


Sumari del DOGV 3794, del 17-07-2000 (2000/5757)

Informació pública de l'alternativa tècnica del programa d'actuació integrada de la unitat d'execució número 2 del pla parcial sector 23 del sòl urbanitzable residencial d'Alcalà de Xivert.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3794

Data del DOGV
:   17-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5757


Organisme emissor
:   Agrupació d'Interés Urbanístic de la Unitat d'Execució núm. 2 del Pla Parcial Sector 23 d'Alcalà de Xivert

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució número 2 del pla parcial sector 23 del sòl urbanitzable residencial d'Alcalà de Xivert. [2000/M5757]
  
L'agrupació d'interés urbanístic de la unitat d'execució número 2 del pla parcial sector 23 d'Alcalà de Xivert ha formulat una alternativa tècnica de programa d'actuació integrada de la unitat d'execució número 2 del pla parcial sector 23 del sòl urbanitzable residencial d'Alcalà de Xivert (Castelló), composta de memòria justificativa, avantprojecte d'urbanització, escriptura de constitució i estatuts de l'agrupació d'interès urbanístic i escriptura d'elevació a públics dels acords que va adoptar l'assemblea general de l'agrupació, a l'empara del que disposa l'article 44 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
De conformitat amb el que disposen els articles 46.3 i 48 de l'esmentada llei se sotmet a informació pública l'esmentada documentació fent constar:
  
Primer
  
L'objecte de l'actuació Integrada que es pretén emprendre el constitueix l'execució de les obres d'urbanització i desenvolupament urbanístic dels terrenys que formen part de l'àmbit de la unitat d'execució número 2 del pla parcial sector 23 d'Alcalà de Xivert (Castelló).
  
Segon
  
La notaria on es troba protocol·litzada la documentació és la del senyor Rafael Rivas Andrés, plaça de Juan Vilanova, 9, primer, d'Alcalà de Xivert.
  
També s'ha dipositat un exemplar de la dita documentació a l'Ajuntament d'Alcalà de Xivert.
  
Tercer
  
Se sotmet a informació pública l'alternativa tècnica de programa per un termini de 20 dies comptats des de la publicació d'aquest anunci en el Diari Oficial de la Generalitat Valenciana.
  
Durant aquest termini, qualsevol persona podrà comparèixer en l'esmentada notaria per obtenir còpia de l'acta de protocol·lització de l'alternativa tècnica o sol·licitar que se li exhibisca.
  
Així mateix es podrà consultar l'esmentada documentació i l'expedient administratiu a l'Ajuntament d'Alcalà de Xivert.
  
En el termini dels 20 dies d'informació pública podran presentar-se a l'Ajuntament d'Alcalà de Xivert, tant al·legacions com alternatives tècniques que vulguen competir amb l'exposada al públic.
  
Quart
  
Durant els cinc dies següents a la finalització del termini anterior podran presentar-se, a l'Ajuntament d'Alcalà de Xivert proposicions juridicoeconòmiques per executar qualsevol de les alternatives que s'hagen formulat.
  
Cinqué
  
Finalitzat aquest termini, en la següent data hàbil tindrà lloc l'acte d'obertura de pliques a l'Ajuntament d'Alcalà de Xivert.